
RAPORT DE SPECIALITATE 

Privind aprobarea actualizării Devizului General și a indicatorilor tehnico-economici aferenți obiectivului de investiţii „Amenajare străzi zona Blașcovici”


	Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind aprobarea actualizării devizului general și a indicatorilor tehnico-economici aferenți obiectivului de investiţii „Amenajare străzi zona Blașcovici”  
Facem următoarele precizări:
	     Direcția Generală de Investiții și Mentenanță prin Biroul Magistrale are cuprins în programul de dezvoltare aferent anului 2023 obiectivul de investiţii ,,Amenajare străzi zona Blașcovici”. 
	Zona propusă a fi amenajată este situată în partea de nord a municipiul Timişoara delimitată de străzile Dunărea- Bârzava- Calea Bogdăneștilor.
	În situația actuală străzile din zona mai sus menționată nu au o structură rutieră de drum, fiind realizate din piatră spartă. Nu există o delimitare a trotuarelor, partea carosabilă nefiind la același nivel pe întreaga lățime între fronturile clădite, iar în situația unor ploi străzile sunt circulabile în condiții dificile.
	Deasemenea aceste străzi au un sistem rutier necorespunzător, incapabil să suporte chiar traficul ușor cu autoturisme, mai ales pe perioadă de iarnă, când nu se poate realiza accesul autovehicolelor de colectare a deșeurilor menajere, precum și a celorlalte autovehicole de interes general.
Întreţinerea permanentă a drumurilor constituie factorul primordial al menţinerii acestora într-o stare de viabilitate corespunzătoare cerinţelor traficului. Activităţile de prevenire şi remediere ale defecţiunilor, calitatea lucrărilor executate în acest sens, determină în mare măsura starea tehnică a drumurilor.
Investiţia care face obiectul acestui studiu de fezabilitate are ca obiectiv general: amenajarea părții carosabile, amenajare trotuare, piste de biciclete, acceselor la proprietăți, spații verzi și piste pentru cicliști acolo unde situația în teren permite
	În urma majorărilor excesive a prețurilor la materialele de construcții în contextul crizei mondiale, și a condițiilor impuse de Agenția Națională pentru Protecția Mediului, atât Devizul General aprobat prin H.C.L. nr. 123/31.03.2020 cât și indicatorii tehnico-economici aferenți au fost actualizati,după cum urmează:
       - Valoarea lucrărilor a fost estimată iniţial la	 18.909.857,868 lei (inclusiv TVA), 
       - din care construcţii montaj C+M		 16.645.733,792 lei (inclusiv TVA). 
       - Valoarea actuală a investiţiei, determinată în urma recalculării ca urmare a evoluţiei 
     preţului pieţii, este estimată la 		 	27.433.809,268 lei (inclusiv TVA), 
       -  din care construcţii montaj C+M 		23.762.920,746 lei (inclusiv TVA).




În concluzie, ţinând cont de cele menţionate mai sus, propunem actualizarea Devizului General și a indicatorilor tehnico-economici aferenți obiectivului de investiţii „Amenajare străzi zona Blașcivici”  întocmit de către S.C. PROCAD S.R.L–Timișoara, în baza Contractului de prestări de servicii nr. 14/05.02.2018, cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

	În conformitate cu H.G. nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, 
“în situaţia în care, după aprobarea indicatorilor tehnico - economici, apar schimbări care determină modificarea în plus a valorilor maximale şi/sau modificarea în minus a valorilor minimale ale indicatorilor tehnico-economici aprobaţi ori depăşirea intervalelor prevăzute la alin. (5), sunt necesare refacerea corespunzătoare a documentaţiei tehnico-economice aprobate şi reluarea procedurii de aprobare a noilor indicatori”.	
	
        	Având în vedere prevederile legale expuse în prezentul raport, apreciem că Proiectul de hotărâre privind actualizarea Devizului General și a indicatorilor tehnico-economici aferent obiectivului de investiţii „Amenajare străzi zona Blașcovici” îndeplineşte condiţiile pentru a fi supus dezbaterii şi aprobării plenului consiliului local. 

